Document ID: 31986R2296

*****
ΚΑΝΟΝΙΣΜΟΣ (ΕΟΚ) αριθ. 2296/86 ΤΟΥ ΣΥΜΒΟΥΛΙΟΥ
της 21ης Ιουλίου 1986
για την τροποποίηση του κανονισμού (ΕΟΚ) αριθ. 2245/85 για τον καθορισμό ορισμένων τεχνικών μέτρων για τη διατήρηση των αλιευτικών πόρων στην Ανταρκτική
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατήρησης και διαχείρισης των αλιευτικών πόρων (1), και ιδίως το άρθρο 11,
την πρόταση της Επιτροπής,
Εκτιμώντας:
ότι, σύμφωνα με το άρθρο 2 του κανονισμού (ΕΟΚ) αριθ. 170/83, τα μέτρα διατήρησης που είναι αναγκαία για την υλοποίηση των στόχων που απαριθμούνται στο άρθρο 1 του εν λόγω κανονισμού πρέπει να διατυπωθούν με βάση τις διαθέσιμες επιστημονικές γνώμες·
ότι η σύμβαση περί της διατήρησης της θαλάσσιας πανίδας και χλωρίδας της Ανταρκτικής, η οποία στο εξής καλείται «σύμβαση», εγκρίθηκε με την απόφαση 81/691/ΕΟΚ (2)· ότι η σύμβαση άρχισε να ισχύει για την Κοινότητα στις 21 Μαΐου 1982·
ότι η επιτροπή για τη διατήρηση της θαλάσσιας χλωρίδας και πανίδας της Ανταρκτικής, που ιδρύθηκε με τη σύμβαση, εξέδωσε και κοινοποίησε, στις 19 Σεπτεμβρίου 1985, σύσταση της επιστημονικής επιτροπής της για την απαγόρευση της άμεσης αλιείας των Notothenia rossii και την κατά το δυνατό μείωση της παρεμπίπτουσας αλιείας κατά την αλιεία άλλων ειδών στα ανοικτά των ακτών της Νότιας Γεωργίας·
ότι, εφόσον δεν υπήρξαν αντιρρήσεις από κανένα από τα συμβαλλόμενα μέρη, η εν λόγω σύσταση κατέστη υποχρεωτική στις 19 Μαρτίου 1986 δυνάμει του άρθρου ΙΧ παράγραφος 6 της σύμβασης ·
ότι η Κοινότητα δεσμεύεται, ως εκ τούτου, να εφαρμόσει αυτή τη σύσταση στους αλιείς της Κοινότητας·
ότι ο κανονισμός (ΕΟΚ) αριθ. 2245/85 (3) θα πρέπει να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 2245/85 αντικαθίσταται από το ακόλουθο κείμενο:
«Άρθρο 2
Απαγόρευση αλιείας
Με την επιφύλαξη του άρθρου 1:
α) απαγορεύεται οποιαδήποτε αλιεία σε ζώνη 12 μιλίων στα ανοιχτά των ακτών της Νοτίου Γεωργίας·
β) απαγορεύεται η άμεση αλιεία των Notothenia rossii γύρω από τη Νότια Γεωργία (ζώνη FAO 48.3 Ανταρκτική) (1)· στη ζώνη αυτή, τα παρεμπίπτοντα αλιεύματα του Notothenia rossii κατά την άμεση αλιεία άλλων ειδών περιορίζονται σε επίπεδο που να επιτρέπει τη βέλτιστη ανανέωση του αποθέματος.
(1) Ο ορισμός της ζώνης FAO που αναφέρεται στον παρόντα κανονισμό διατυπώνεται στην ανακοίνωση της Επιτροπής 85/C335/02 (ΕΕ αριθ. C 335 της 24. 12. 1985, σ. 2).»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιουλίου 1986.

Labels: 6
20